RINCONETE-WEB	Amiaue ua capa de tela de lan de mala qualitat que lo curbie lèu enquias pès, enes quaus portaue ues sabates empantoflades, li curbien es cames uns cambalets de tela, amples e longs enquiath cauilhar; eth chapèu ère des dera màfia, campanat de copa e tendut de hauda; lo trauessaue ua eissarpa pera esquia e pitraus d'a on penjaue ua espada ampla e cuerta, atau qu'es deth gosset (sòrta de sabre); es mans èren cuertes, peludes, e es dits gròssi, e es ungles amples e cuertes; es cames non se campauen, mès es pès èren extraordinàriaments ampli e ossudi.